A Béla futásából közismertté vált dalszövegnek ilyen alkalmazását máskor is megtette Jókai. Szabó Endre írja, hogy a hatvanas évek elejének szabadabb szellő járásáról „később Jókai egy országgyűlési beszédében úgy emlékezett meg, hogy jajgatni már szabad volt, csak azt nem akarták megérteni Bécsben, hogy miért jajgatunk? Nem birták felfogni azt a busongó dalt, hogy Hunnia nyög letiporva, Sirnak a bus magyarok. Mert hogy Hunnia nyög letiporva: az jó, de mért sírnak a bus magyarok?” (Jókai mint az Üstökös szerkesztője. = Jókai Album. Bp. 1909. A Pesti Napló kiadása. 96.)