Két Pisztoly – általában „kozáktanya”, lebuj jellegét emelik ki (Hon /Jókai napilapja/ 1870. dec. 24. esti kiadás; Jókai: Magyarhon szépségei i. kiad. 45.). Váradi Antal szerint a későbbi Eszterházy (ma Puskin) utcán (Polláck Mihály téren) volt (Régi magyar színészvilág. 160.). – Pest-Budai Kávéházak. (Kávé és kávés mesterség 1535–1935. Írták Bevilaqua-Borsody Béla és Mázsáry Béla. Bp. 1935. Két kötet. Bev. 1–168; 1. k. 1–526; 2. k. 532–1467.) szerint az 1830–1874 közt működött vendéglő a Szénás piac (Kálvin tér) és a Stációk utcája (Baross utca) sarkán állt (1. k. 116–17.; 2. k. 1161. Képe uo.). – Váradi Antal másutt azt említi, hogy a Két Pisztolynak „egy kis utcai szobájában írók és professzorok gyűltek össze vacsorázni” (Az egykori Budapest. 48.).