A kisebbik fej nem Budai Ézsaiás személyéről került Járai uram alakjához. Oláh Gábor szerint a XIX. század második felében volt a kollégiumnak egy „legendás nevű tanára”, aki tudatlanabb hallgatóinak szokta volt mondani: „Az én kisebbik fejemben is több van, mint a te nagy bolond fejedben.” Ezt a Tóth József nevű matézis professzort Jókai is ismerhette, de ha nem, föltétlenül hallania kellett róla, „hiszen még éneklő hanghordozását is jellemzőnek veszi” (Oláh Gábor i. m. 266. – Az éneklő hanghordozás: itt az 1. k. 45:7).