A tekenős béka és a nyúl meséje Phaedrus művei között nincs meg, de Aesopusnak 1846-ban megjelent bilingvis kiadásában a 288. sz. alatt szerepel „A teknősbéka és a nyúl” meséje. Eszerint a versenyző két állat közül az elbizakodott nyúl lehevert aludni, s azalatt a teknős „érezvén ön nagy lassuságát” szorgalmasan igyekezett – és győzött. (Aesop meséi hellenül és magyarul Szabó István által. Pesten 1846. 320–21.)