Szaffi Kuli kán – a Fehér rózsában a perzsa fejedelem hadseregeinek fővezére (Szafikuli kán – jelen kritikai kiadás 35.). – A Cigánybáró fináléjában tűnik ki, hogy Szaffi édesapja: a tatár Ghiraiak nemzetségéből származó Szaffi Kuli kán, Mehemed, temesvári basa leányának férje (90.). – Minden valószínűség szerint a név – mint az itt következők egy része – Jókai képzeletének szülötte, illetve egy-egy kósza újsághír korabeli vagy régebbi szereplője; nem keresendő mögöttük mindig valóságos történelmi személy.