Mikszáth rámutat arra, hogy Jókai nem tudott változatos alakokat írni akkor, ha szereplőinek társadalmi körében nem volt elég tapasztalata. Ilyenkor ismétlésekre van utalva, ezért „hurcolja regényein keresztül egyetlen főrangú családját, mely az Eppur si mouveban mozog, de él más név alatt a Fekete gyémántokban is, valamint Az élet komédiásaiban, a Nincsen ördögben és egyebütt” (Jókai Mór élete és kora. Krk 19. k. 85.).