A Hétköznapoknak A táblabíró c. fejezetében bemutatott személyt is Bálvándynak hívják (jelen kritikai kiadás 140.). – 1874-ben jelent meg az Egy ember, aki mindent tud c. novellája, amelynek főhőse gróf Rengeteghy Ottó, „tízezer hold buzatermő földet” magában foglaló szép uradalommal rendelkezik Bálvándon. A gróf egykedvű, de szertelen magatartásában sok rokonvonás fedezhető fel e regény Bálvándyjából (273.).