Carbonari-szövetség – olasz titkos társaság, melynek tagjai az ország egyesítésére és függetlenségének kivívására szövetkeztek. A XIX. század elején kezdtek szervezkedni, gyűléseiket a szénégetők (carbonari) munkájához hasonlító szertartásokkal végezték. Hamarosan részt vettek az egyébként eredménytelenül maradt 1820–21-i és 1831-i felkelésekben. A mozgalom sokat segített az olasz egység és a nemzeti függetlenség kivívásában. Mintegy folytatása volt 1830 után ennek az „Ifjú Italia” mozgalom, amelyről a Jenőy és a nádor között lefolyt beszélgetésben is szó került. – Csahihen Károly szerint „A messzebbre nézők a magyar vármegyék forrongását az olasz carbonarismus hullámgyürüjének tekintették”. (Pest-Buda irodalmi élete. 2. k. 105.) – Gyakran esik szó róluk Az élet komédiásaiban is (1. k. 116. skk.).