A rossz színésznek szinte hitvallása, hogy a szerepét nem kell tudnia. A Thespis kordéjában a viszályt szító Sehi szájába adja e nyegle véleményt Jókai, s Kelemen szavai képviselik az írót:

Kelemen:
| …Tán el se olvasta (szerepét)?
Sehi:
| Minek törném a derekam vele?
| Arra való a sugó. Hisz nem is valódi
| Művész, aki szerepét bemagolja.
| Az a zseni, aki a sugólyukból kihozza a szót,
Kelemen:
| Ki igy tesz, az nem müvész, de naplopó!