Ismerlek szép álca – (ismerlek szép maszk): O. Nagy Gábor szerint a francia ’je vous connais beau masque’ szólás fordítása. Később Tolnai, Mikszáth regényeiben is szerepel. (Vö. A Magyar Nyelv Értelmező Szótára. (7 k. Bp. 1959–62.) 4. k. 965.) Egyiptomnak földébe, szolgálatnak házába – idézet a bibliai tízparancsolat első szakaszából: „Én az Ur vagyok a te Istened, aki kihoztalak téged Egyiptomnak földéről, a szolgálat házából” (Mózes II. könyve 20 : 2).