cortes: (kortez) – rendi gyűlés. Így hívják az 1810-től kialakult parlamentáris rendszerű spanyol országgyűlést is, ennek tagjait is. – A spanyol cortes, magyar kortes szavak etimológiai összefüggésére játékos célzás olvasható Az élet komédiásaiban (172.). Bárczi Géza valószínűleg irodalmi úton, német közvetítéssel ténylegesen így származtatja a XIX. század eleje óta meglevő magyar szót (Magyar Szófejtő Szótár. Bp. 1941. 172.).