Az ilyen ragyogó emlékezőtehetség, amely tulajdonságát Borcsaynak eddig nem ismertük, igazi Jókai hőshöz illő erény. Az elátkozott család Kadarkuthy bárójának emlékezet-bravúrját, hogy egyszeri hallásra megtanul egy száz strófából álló hőskölteményt, összes európai rokonain keresztülvezeti és eredetét vizsgálja Ráth-Végh István a Magyar kuriózumok könyvében. (Akik nem tudnak feledni c. fejezet. – Bp. [é. n.] Rózsavölgyi 111–23. – Kisebb eltérésekkel Bp. 1955. 49–60.)